
Către,




BIROUL PERMANENT AL



CAMEREI DEPUTAŢILOR
Vă înaintăm, alăturat, raportul comun asupra propunerii legislative privind declararea zilei de 9 MAI Ziua Independenţei Naţionale a României şi Ziua Parlamentului României, transmisă Comisiei pentru administraţie publică şi amenajarea teritoriului şi Comisiei pentru cultură, arte şi mijloace de informare în masă, pentru dezbatere în fond, în procedură obişnuită, cu adresa nr. Plx.203/2014.
	PREŞEDINTE,
	VICEPREŞEDINTE,



	Gigel Sorinel ŞTIRBU
	Laurenţiu NISTOR




PARLAMENTUL ROMÂNIEI

r a p o r t   C O M U N
asupra propunerii legislative privind declararea zilei de 9 MAI Ziua Independenţei Naţionale a României şi Ziua Parlamentului României
În conformitate cu prevederile art.95 din Regulamentul Camerei Deputaţilor, republicat, cu modificările şi completările ulterioare, Comisia pentru cultură, arte şi mijloace de informare în masă şi Comisia pentru administraţie publică şi amenajarea teritoriului, au fost sesizate spre dezbatere în fond, în procedură obişnuită,  asupra propunerii legislative privind declararea zilei de 9 MAI Ziua Independenţei Naţionale a României şi Ziua Parlamentului României, transmisă cu adresa nr.Plx.203 din 14 aprilie 2014, înregistrată cu nr. 4c-10/88 din 15 aprilie 2014 şi, respectiv cu nr.4c-6/136 din 14 aprilie 2014.
Senatul în calitate de primă Cameră, a respins propunerea legislativă în şedinţa din 8 aprilie 2014.

Potrivit prevederilor art.75 din Constituţia României, republicată şi ale art.92 alin (9) pct.1 din Regulamentul Camerei Deputaţilor, republicat, cu modificările şi completările ulterioare, Camera Deputaţilor este Cameră Decizională.

La întocmirea prezentului raport comun Comisiile au avut în vedere:
· avizul favorabil al Consiliului Legislativ (nr.1525/20.12.2013);

· avizul favorabil al Comisiei juridice, de disciplină şi imunităţi (nr.4c-11/460 /23.04.2014);

Propunerea legislativă are ca obiect de reglementare declararea zilei de 9 MAI      Ziua Independenţei Naţionale a României şi Ziua Parlamentului României.
Potrivit prevederilor art.61 şi art.63 din Regulamentul Camerei Deputaţilor, republicat, cu modificările şi completările ulterioare, examinarea propunerii legislative a avut loc în şedinţe separate.

Comisia pentru cultură, arte şi mijloace de informare în masă şi-a desfăşurat lucrările în data de 24 februarie 2015. Din numărul total de 23 membri ai Comisiei au participat la şedinţă 18 deputaţi.

 Comisia pentru administraţie publică şi amenajarea teritoriului şi-a desfăşurat lucrările în data de 24 martie 2015. Din numărul total de 22 membri ai Comisiei au participat la şedinţă 20 deputaţi. 
La dezbateri au participat, în conformitate cu prevederile art.54 şi 55 din Regulamentul Camerei Deputaţilor, republicat, cu modificările şi completările ulterioare în calitate de invitat, domnul Alexandru Oprean - Secretar de Stat în cadrul Ministerului Culturii. 
În urma dezbaterilor şi a opiniilor exprimate, membrii celor două  Comisii au hotărât,cu unanimitate de voturi(un vot împotrivă şi două abţineri), respingerea propunerii legislative privind declararea zilei de 9 MAI Ziua Independenţei Naţionale a României şi Ziua Parlamentului României din următoarele considerente: nu se justifică reglementarea, prin lege, a programului activităţilor din Parlament, programul celor două Camere fiind flexibil, adaptat la priorităţile de moment ale legislativului. Astfel, s-a subliniat faptul că, de multe ori, evenimente cu semnificaţie istorică, cum ar fi 1 decembrie 1918 sau 22 decembrie 1989, sunt omagiate în şedinţe solemne la datele stabilite de Birourile permanente, în funcţie de calendar şi de priorităţile agendei parlamentare.
În raport de obiectul şi conţinutul său, propunerea legislativă face parte din categoria legilor ordinare.
	PREŞEDINTE,

Gigel-Sorinel ŞTIRBU
	VICEPREŞEDINTE, 
Laurenţiu NISTOR


	SECRETAR,
Florin-Costin PÂSLARU
	SECRETAR, 
Radu BABUŞ


Consilieri parlamentari,                                                          

Consilier parlamentar.

Dan Kalber                                                                             
Elena Hrincescu                                                                      

